paragraph_text: "Like a Virgin" je najavni singl američke pjevačice Madonne s istoimenog albuma. Kao singl je izdan 6. studenog 1984. pod Sire Recordsom. Pjesma je bila velika uspješnica, a danas je jedna od Madonninih najpoznatijih pjesama. Pojavljuje se i na kompilacijama najvećih hitova iz 1990. The Immaculate Collection i 2009. Celebration. Prema izboru Rolling Stone časopisa i MTV-u je izabrana kao 4. najbolja pop pjesma svih vremena.